Városi Televízió Nonprofit KFT.
6720 Szeged,
Kiss Ernő utca 3.
Stúdió:
6720 Szeged,
Feketesas utca 11.
tel.:+36 62 55 89 89
fax: +36 62 55 89 88
[email-masked]

Levél | Letöltés | Közérdekű adatok

Felhasználónév Jelszó
Nincs felhasználói neve?Hozzon létre egyet

Kérem kattintson a címre a cikk elolvasásához, és a videóbejátszáshoz!

A Szegedi Hírek naponta letölthető vagy lejátszható a Letöltés menüben!

Már látszik a homlokzat

2010. július 14., szerda
Kívülről is láthatóan szépül a Dugonics téri rektori hivatal. A Szegedi Egyetem főépületében a szerkezetépítés teljesen befejeződött, jelenleg szerelő és burkoló munkákat végeznek és festenek. A kivitelezés idén évvégére fejeződik be. Az épületbe a JATE-Klub és az egyetem felső vezetése költözik vissza, valamint a központ kulturális és közkapcsolati szervezeteknek is helyet ad majd.

Több száz táncos a Dóm téren

2010. július 14., szerda
Tegnap délután még a Topolya sori tornateremben, este viszont már a Dóm téri színpadon próbáltak a Dózsa-produkció táncosai. A Szegedi Nemzetközi Néptáncfesztivál gálájának tervezett előadásban a több száz magyar mellett olasz, török és szerb táncosok is fellépnek. A rövid felkészülési idő ellenére az alkotók különleges produkciót ígérnek.

Újra javítani kell a dorozsmai szélmalmot

2010. július 14., szerda
Darabokban a híres Dorozsmai szélmalom vitorlája, a tartására szolgáló úgynevezett szeles tengely ugyanis eltört. A hibát a  hétvégén fedezte fel a malom gondnoka, és azonnal le is szereltették az életveszélyessé vált forgó eszközt. A tavalyi felújítás után, most ismét költeni kell a szélmalomra.

Zenés forgatag a Széchenyi téren

2010. július 14., szerda
Erkel Ferenc születésének 200. évfordulója alkalmából, Zenés Forgataggal emlékeznek a zeneszerzőre. Jövő héten kedden, a Széchenyi téren adnak elő részleteket Erkel operáiból. Augusztusban pedig újból a muzsikáé lesz a főszerep a Városházán: a neobarokk udvarban koncertek sorozatával várják majd a zenebarátokat.

Takarítják a rakpartot

2010. július 13., kedd
A Tisza folyamatosan apad, ezért 4-6 napon belül megnyithatják az alsó-rakpartot a gépkocsik előtt. Az úttestet már letakarították, most arra várnak, hogy kiszáradjon a pályaszerkezete.

Ivóvízminőség-javítás uniós támogatással

2010. július 13., kedd
2013-ig körülbelül, bruttó 80 milliárd forintot fordítanak majd a Dél-alföldön az ivóvízminőség javítására: vagyis például új kutakat fúrnak, illetve víztisztító berendezéseket szerelnek fel. A beruházás legalább 80-85 százalékát az Európai Unió finanszírozza, amit a településeknek önrésszel kell kiegészíteni. A szakemberek szerint a vízdíjak emelkedésével kell majd számolni.

Akció az állatkínzók ellen

2010. július 13., kedd
Állatkínzást népszerűsítő fotók ellen indít felhívást az Orpheusz Állatvédő Egyesület. Az utóbbi időszakban egyre több közösségi oldalra töltenek fel olyan képeket, ahol fiatalok pózolnak megölt kutyák vagy macskák mellett. A rendőrség a fotók alapján csak indokolt esetben tud eljárást indítani.

Játékok kertje

2010. július 13., kedd
Épül a kerékpáros paradicsom a Ligetben, hamarosan az ország egyik legmodernebb extrém gördeszka és kerékpár ügyességi pályája, pihenőhely és kerékpárszerviz várja a két keréken közlekedőket. A kivitelező egyszerre építi az ügyességi pályát és a fogadóépületet is. A több mint 99 millió forintos beruházás első üteme a nyár végére lesz kész.

Újra tárgyaltak

2010. július 12., hétfő
Ma délután újabb csődegyezségi tárgyalást tartottak a Szeviép alvállalkozóival a szegedi Üvegvár étteremben. Ugyancsak mai hír, hogy azok az adósok, akiknek az M43-as építése miatt tartozik a cég, nem fogadták el a konzonciumvezető Sedesa legújabb ajánlatát követeléseik megvásárlására.

Segítség tartozásrendezéshez

2010. július 12., hétfő
A Tabán Családsegítő 2000 eladósodással küzdő ügyfelei közül több mint 500-an a közös költséget nem tudják fizetni. Egyre több  ingatlankezeléssel foglalkozó cég illetve közös képviselő köt megállapodást az önkormányzattal, így a családsegítőnél a közüzemi tartozásokhoz hasonlóan ilyen esetben is tudnak segíteni az adósoknak. Nagyon sokan azonban túl későn vagy egyáltalán nem kérnek támogatást.

Zenés darab Jávor Pálról

2010. július 12., hétfő
Szombaton olvasópróbával megkezdték a  Kék-lila nyár című produkcióra a felkészülést az alkotók. Az újszegedi szabadtéri színpadra tevezett darab szereplői régi jó barátokként köszöntötték egymást, és alig várták, hogy belevessék magukat a nyár munkába.

Állatfesztivál

2010. július 12., hétfő
Kilenc kidobott kisállat talált gazdára a VIII. Tappancs Állatfesztiválon. A vasárnapi rendezvény azonban nemcsak az örökbefogadásról szólt.

Költöznek a tanszékek

2010. július 09., péntek
A régi I-es Kórház épületébe költözik 4 egyetemi tanszék. Jövő hét csütörtökön átadják a kivitelezőnek a Dóm tér 7-8-9 szám alatti épületek kulcsát, ezt követően elkezdődik a közel 2 milliárd forint értékű felújítás. A munkák idejére a kutatások nem állhatnak le, a város ezért felajánlotta, hogy 8 hónapra ingyen átadja a több éve üresen álló volt I-es Kórház épületét.

Sófi-ösztöndíj tehetséges hallgatóknak

2010. július 09., péntek
Szabó István, Oscar-díjas filmrendező jelenlétében adták át a Sófi Alapítvány ösztöndíjait. A Szegedi Tudományegyetem hét hallgatója kapott támogatást. Az ösztöndíj nemcsak a pénzről szól, a hallgatók tanulmányi előmenetelét különböző szolgáltatásokkal is segítik – például ingyenes jogi tanácsadást biztosítanak számukra.

Felújítják az újszegedi templomot

2010. július 09., péntek
Felállványozták és a nyári hónapokban felújítják az Újszegedi Szent Erzsébet templomot. A Liget bejáratánál található épület 1910-ben épült. Utoljára a 60-as években volt nagyobb rekonstrukció, ezért volt szükség a beruházásra.

Toledoiak Szegeden

2010. július 09., péntek
20 éves évfordulóját ünnepli Szeged és Toledo testvérvárosi kapcsolata. Tegnap délután a Közéleti Kávéház rendezvényén köszöntötték a toledoi delegáció tagjait. Az amerikai városban még mai is több ezren vallják magukat magyarnak, ebben pedig nagy szerepe van Szegednek, ahonnan művészek, közéleti szereplők és civilek segítenek a magyar kultúra megismertetésben.

Ellenőrzött parlagfű

2010. július 08., csütörtök
Július elsejétől parlagfű ellenőrzést tart a külterületeken a Csongrád Megyei Földhivatal. A bel-és árvíz miatt jelentős fertőzöttségre számítanak, viszont ugyanebből az okból elnézőbbek is a gazdálkodókkal, hiszen nagyon sok terület megközelíthetetlen egyelőre, így ott a védekezést sem tudták elvégezni a tulajdonosok.

Kullancshelyzet

2010. július 08., csütörtök
A kullancs elleni irtószer engedélye még az elmúlt években lejárt, így a Környezegazdálkodási Kft. munkatársai speciális új módszerrel próbálják írtani a vérszívókat, habár tapasztalatuk szerint Szegeden nincsen kullancs veszély. A megbetegedések száma is ezt igazolja.

NENYI helyzet Szegeden

2010. július 08., csütörtök
A szegedi önkormányzati intézményekben, hasonlóan a például a Köztársasági Elnöki Hivatalhoz, vagy a bíróságokhoz nem teszik ki a nemzeti együttműködési nyilatkozatot. Közben egy állampolgár a kötelező kifüggesztéséről szóló kormányhatározat megsemmisítését kérte az Alkotmánybíróságtól.

Regisztrált kerékpárok

2010. július 08., csütörtök
Mintegy 2300 csatlakoztak eddig a Magyar Kerékpáros Klub szegedi aktivistái és a helyi rendőrség által meghirdetett Kerékpáros Regisztrációs Programra. Az adatbázisba bekerült biciklik matricát kapnak, így ezeket a tolvajok nem szívesen lopják el, ha viszont mégis eltulajdonítják, könnyebb a sértetteket megtalálni. Jelenleg valamennyi szegedi kerékpárüzletben lehet jelentkezni a programra, ősztől pedig a Szegedi Rendőrkapitányságon ugyancsak kérhető a regisztráció valamint interneten is fel lehet majd iratkozni.

Térkialakítás a Mérnöki kar elott

2010. július 07., szerda
Rövidesen nemcsak a Mars téri piacon, hanem a környékén is munkagépek dolgoznak majd: napokon belül elkezdődik a Szegedi Beváros Rehabilitáció Hajnóczy utcai csomópontot és a Mérnöki Kar előtti területet érintő beruházása. A nettó 140 millió forint értékű kivitelezéssel a Mars SC konzorciumot bízták meg. A szintén a Belváros Rehabilitációhoz tartozó Gutenberg utcában eközben a bontás után elkezdték az új útfelület építését.

Elhúzódó aratás

2010. július 07., szerda
A változékony időjárás, az átázott földek miatt később kezdődött és akár augusztusig is elhúzódhat térségünkben a kalászosok aratása. A megyében eddig az árpának kevesebb mint felét vágták le, a termésátlag 3 tonna hektáronként. Őszi búzát 57 ezer hektáron termelnek Csongrádban, ebből 2300-at arattak le, a fő kenyérgabona hozama elmarad az átlagtól,  4,2 tonna hektáronként.

Árvízkárosultaknak gyűjtöttek

2010. július 07., szerda
A Borsod- Abaúj Zemplén megyei árvízkárosultaknak szervezett gyűjtést az országos rendőr-főkapitányság. Az akció során megyénkben összegyűlt adományokat ma indították útra a Szegedi Rendőrkapitányság udvaráról.

A színházban próbálják a Carment

2010. július 07., szerda
Elkezdték a Szegedi Nemzeti Színházban próbálni a Carment, amelyet július végén láthat a szegedi közönség a szabadtéri színpadán. Georges Bizet fantasztikus operája az egyik legkedveltebb, legtöbbett játszott darab, amelyet nemzetközi szereposztásban, két felvonásban, francia nyelven hallhatnak majd az érdeklődők.

Újra demonstrálnak a Szeviép károsultjai

2010. július 06., kedd
Ma ismét elfoglalták teherautóikkal az M43-as autópálya csomópontja közelében a 47-es főút egyik sávját a sztrádaépítésen a Szeviépnek dolgozó, ki nem fizetett alvállalkozók. Követeléseiket, noha erre ígéretet tettek, mégsem vásárolta meg a konzorcium, illetve annak vezetője, a SEDESA. A tárgyalások  megrekedtek, ha hétfőig nem születik egyezség, folyamatossá válnak a demonstrációk.

Késésben a feltárás

2010. július 06., kedd
Az esőzések és a Tisza áradása miatt heteket csúszik a várfal feltárásának munkálata a Stefánián. Egyelőre nem tudnak dolgozni a régészek, és most azt sem tudják pontosan megmondani, vajon mikor folytatódhat a feltárás.

A törölköző nem véd a tolvajok ellen

2010. július 06., kedd
A törölközővel letakart táska nem véd a lopások ellen-figyelmeztetnek a Csongrád Megyei Rendőr-főkapitányság Bűnmegelőzési Osztályán. A strandokon mindenképpen érdemes értékeinket  kabinban, autóban vagy értékmegőrzőben hagyni. A rendőrség  július hónaptól strandbiztonsági akciót indít: plakátokkal, kiadványokkal igyekszik felhívni a figyelmet a lopások megelőzése mellett a fürdőzés veszélyeire is.

Az elQadások miatt vártak a mqtéttel

2010. július 06., kedd
Túl van a műtéten, de továbbra sem állhat lábra Bezerédi Zoltán, a My Fair Lady egyik főszereplője. A Kossuth-díjas színművész múlt szerdán szenvedett  szárkapocscsont törést. Fájdalmas balesete ellenére nem mondott le egyetlen előadást sem: pár óra alatt megtanult kerekesszékkel mozogni, Novák Péterrel pedig teljesen új koreográfiát találtak ki. Stábunk a klinikán látogatta meg a művészt, aki ha táncával nem is, de játékával biztosan elvarázsolja majd ezen a hétvégén is a szabadtéri közönségét.

Egy hét múlva költöznek a bérlők

2010. július 05., hétfő
Egy hét múlva elkezdhetik kulcsrakészre alakítani üzleteiket a bérlők a Mars téri nagycsarnokban. Sokan saját kivitelezővel oldanák meg a befejező munkákat, de ezt szigorú feltételekhez kötik. Az új 4500 négyzetméteres épületen jelenleg burkolási munkákat végeznek, kívül pedig betonoznak, hogy a bérlők könnyedén meg tudják közelíteni üzlethelyiségeket.

Forgalomkorlátozások a Rókusi körúton

2010. július 05., hétfő
A rossz idő lassította a 2-es villamosvonal építését, amellyel őszre kell elkészülnie a kivitelezőnek. A Rókusi körút Csáky utcai kereszteződésében forgalomkorlátozások lesznek érvényben a héten.

Botka a polgármester-jelölt

2010. július 05., hétfő
Az MSZP hétvégi küldöttgyűlésén, mint az várható volt, Botka Lászlót választották szegedi polgármester-jelöltjüknek. Az őszi önkormányzati választásokra állított kompenzációs listát Solymos László alpolgármester vezeti majd, a harmadik helyet Nagy Sándor alpolgármester, a Szabad Város Egyesület elnöke kapja.

Sikerrel kezdődött az évad

2010. július 05., hétfő
Tompos Kátyának torokgyulladása volt, Bezerédi Zoltánnak a főpróba előtti napon eltört a lába, a próbaidőszak nagy részében folyamatosan esett az eső, ám mindennek nyoma sem látszott a My Fair Lady péntek esti premierjén. A nagy sikerű musical bemutatójával megkezdődött a Szegedi Szabadtéri Játékok 2010-es évada.

Felszedték a vágányokat

2010. július 02., péntek
Az egyes vonal elkészülte után épül az új, 2-es Szegeden és 2 milliárd forintos beruházással megújul a 3-as villamosvonal. Utóbbi  részeként a 3-as és 4-es vonal közös, Dugonics téri szakasza a buszokat, trolikat is elviselő új betonburkolatot kap.

Szeged történetével ismerkedtek a művészek

2010. július 02., péntek
A Városházán fogadta a tegnapi főpróba előtt a My Fair Lady szereplőit, Venczel Verát és Gálvölgyi Jánost, valamint a musical rendezőjét Novák Esztert Szeged polgármestere. Botka László megmutatta a közgyűlések helyszínét, a dísztermet, majd végigsétált a művészekkel a városon, vissza a Dóm térre.

Társára lelt a megözvegyült bambuszmaki

2010. július 02., péntek
Új társat kapott a megözvegyült bambuszmaki. Emese Angliából érkezett a Szegedi Vadasparkba, egy hete mutatták be a jövendőbelijének. Pillangó, a vadaspark hím makija barátságosan fogadta leendő aráját. A fiú bambuszmakin DNS-vizsgálatot kellett végezni, hogy megfelelő fajtársat kaphasson.

Hatalmas károk Domaszéken

2010. július 01., csütörtök
Több száz millió forintra rúghat az esőzések miatt keletkezett kár a domaszéki földeken. A Szeged melletti településre tegnap este újabb 23 mm csapadék hullott, növelve az amúgy is hatalmas májusi, júniusi belvízkárokat.

Bunmegelozési kiadvány turistáknak

2010. július 01., csütörtök
Nemcsak a szegediek, hanem a városba érkező turisták is gyakran válnak trükkös tolvajok áldozataivá. Többek között erre a veszélyre figyelmeztet a Csongrád Megyei Rendőr-főkapitányság négynyelvű kiadványa, amelyben nemcsak a megelőzés re hívják fel az idelátogatók figyelmét, hanem arról is tájékoztatják őket, mit kell tenniük, ha mégis segítségre lenne szükségük.

Ma fopróba, holnap premier

2010. július 01., csütörtök
Tompos Kátya továbbra is kíméli a hangját: a My fair Lady főszereplője a tegnap esti próbán sem énekelhetett. A szereplők már nagyon várják a premiert, hiszen két hónapja készülnek a világhírű darab szegedi bemutatójára.

Gázvezeték akadályozza a munkát

2010. június 30., szerda
Májusban kezdte a Déli Klinikai Központ közmű és közterület rekonstrukcióját az SC Biopolisz Konzorcium. A nettó 430 millió forintos beruházás 30-40 napos csúszásban van, így továbbra is közlekedési nehézségekkel kell számolni a Boldogasszony sugárút és a Klinikák közötti területeken.

Drágább és kevesebb a gyümölcs és a zöldség

2010. június 30., szerda
A termés nagy részét elmosta az eső, ezért kevesebb és drágább idén a zöldség-gyümölcs. A Mars téri piac forgalma egyelőre nem csökkent, ma is sok volt a  vásárló. Az árusok az időjárásra és a veszteségeikre panaszkodnak, a vevők pedig a drágaságra.

Nőtt az üdülési csekk forgalma

2010. június 30., szerda
Rácáfolt az előrejelzésekre az üdülési csekk forgalma: idén, az adójogszabályok változása ellenére, eddig 13 százalékkal többet értékesítettek belőle, mint 2009-ben. Ez azt jelenti, hogy míg tavaly, június végéig 31 milliárd, 2010 első felében 35 milliárd forint értékben bocsátottak ki Üdülési Csekket. Az utalványt kibocsátó alapítvány a szociálisan hátrányos helyzetű személyeket is támogatja, idén 4,4 milliárd forint értékben, 127 ezer személy kapott tőlük Üdülési Csekket.

Marad a szúnyoginvázió

2010. június 30., szerda
Kibírhatatlan a szúnyoghelyzet a városban és lépni kell az ügyben -  hangzott el a Jobbik mai sajtótájékoztatóján. A jobboldali párt szegedi képviselői nem értik, hogy a Csongrád megyei Fideszes képviselők miért nem támogatták a város kérését, hogy a kormány nyújtson plusz támogatást a vérszívók hatékony irtására. A város 80 millió forintos szúnyoggyérítésre előirányzott keretének a felét már elköltötte, de a kialakult helyzet miatt a lokális irtás nem hatékony, csak a regionális permetezés. Szeged 26 településsel összefogva kérte a támogatást.

Szerda az utolsó határidő!

2010. június 29., kedd
A földterületek tulajdonosainak, használóinak, még egy napjuk van, hogy lekaszálják a parlagfüvet. Július elsejétől ugyanis megkezdődnek az ellenőrzések, az elhanyagolt területeken kényszerkaszálást rendelhetnek el, vagy bírság fizetésére kötelezhetik a gondatlan gazdát.

Összevontak választókörzeteket

2010. június 29., kedd
5-tel csökken a választókörzetek száma Szegeden. A parlament döntése után a lakosságszám arányában a szegedi önkormányzat létszáma is kevesebb lesz, az eddigi 43 helyett 29 képviselőből áll majd a testület. Az átszervezéssel Kiskundorozsmán, Rókuson, Tarjánban, Újszegeden és a Belvárosban vonnak össze körzeteket.

Csak egy koccanás volt

2010. június 29., kedd
Jól vizsgázott az új jelzőlámpás körforgalom az első hónapban. A Rókusi csomópontban egyetlen koccanásos baleset történt, szabálytalan sávváltás miatt. A szakemberek ezért arra kérik a közlekedőket, hogy igyekezzenek a behajtás előtt kiválasztani a megfelelő haladási irányt és csak  indokolt esetben, alapos körültekintés mellett váltsanak sávot.

Kutatótábor Szegeden

2010. június 29., kedd
A biológia és a kémia népszerűsítésére szervezett Középiskolás Élettudományi Tábort a Szegedi Biológiai Központ. A mintegy félszáz 10 és 11-es tanuló két héten keresztül neves kutatók előadásain és laborgyakorlatokon ismerkedhet a két tudomány területeivel. A tábor a diákok számára ingyenes, az SZBK TÁMOP-támogatás segítségével finanszírozza a költségeket.

Ötvenszer több szúnyog

2010. június 28., hétfő
Az esős időjárás miatt a szokásosnál sokkal több szúnyog keseríti meg az emberek életét Szegeden és a környékbeli településeken. A megyeszékhelyen hiába fordítanak 80 millió forintot a vérszívók irtására, az nem igazán hatékony, mert regionálisan kellene ezt a feladatot elvégezni. Ennek érdekében interpellált az országgyűlésben Botka László polgármester. A szavazásnál a jelenlévő fideszes képviselők nem támogatták, hogy a 27 település plusz  támogatást kapjon a szúnyogok gyérítésére. Több környékbeli önkormányzatnál is érdeklődtünk, kiderült, önerőből nem tudják irtani a szúnyogokat.

Közönségtalálkozó premier előtt

2010. június 28., hétfő
Szakmai kérdéseket is kapott a nézőktől a My Fair Lady előadás rendezője és a színészek a szombat délutáni közönségtalálkozón. A rendezvényre teljesen megtelt a Reök-palota földszinti aulája, ami több mint biztató az idei Szegedi Szabadtéri Játékok nyitánya előtt.

Íjásztalálkozó Ópusztaszeren

2010. június 28., hétfő
A honfoglalás korát és a pozsonyi csatát idézték meg szombaton a IV. Íjásztalálkozón. Az esős, borongós időjárás ellenére, 1600 íjász és több mint négyezer látogató érkezett az Ópusztaszeri Nemzeti Történeti Emlékparkba.

Rózsaünnep Szőregen

2010. június 28., hétfő
Rózsaszoba, virágkötészeti kiállítás, festmények és felvonulás, természetesen mind a rózsa jegyében a hétvégén megrendezett szőregi rózsaünnepen. Habár idén is több ezren látogattak el Szőregre ebből az alkalomból, az ünnepnek nem kedvezett a borús időjárás.  Az esemény nem csak ebben tért el a korábbi években megtartott fesztiváloktól.

Fokozott közúti ellenőrzés

2010. június 25., péntek
Tizedik alkalommal szervezte meg a Csongrád Megyei Rendőr-főkapitányság a „Hármashatár” nemzetközi közúti ellenőrzést. Ma délután a magyar rendőrök szerb és román kollégáik segítségével vizsgálták a személy és teherautókat az 5-ös út melletti kamionparkolóban. A kölcsönös tapasztalatcsere Románia Schengeni csatlakozása miatt különösen fontos, jövőre ugyanis még gyakrabban kell majd együtt dolgoznia a magyar és román hatóságoknak.